AJUDES AL TRANSPORT PER A LA REALITZACIÓ D'ACTIVITATS DOCENTS EN GRUP, ORGANITZADES PELS CENTRES I DEPARTAMENTS, FORA DEL CAMPUS DE LA UNIVERSITAT D'ALACANT DURANT EL CURS 2024/2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54310)
  + [Valencià](/va/acuerdo/54841)






Selector de idioma

Leer

* [Español](/es/acuerdo/54090)
* [Valencià](/va/acuerdo/54018)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES AL TRANSPORT PER A LA REALITZACIÓ D'ACTIVITATS DOCENTS EN GRUP, ORGANITZADES PELS CENTRES I DEPARTAMENTS, FORA DEL CAMPUS DE LA UNIVERSITAT D'ALACANT DURANT EL CURS 2024/2025[Butlletí Oficial Universitat d'Alacant](/ca/Publicacion)
==============================================================================================================================================================================================================================================

Secretaria General

Butlletí Oficial Universitat d'Alacant





AJUDES AL TRANSPORT PER A LA REALITZACIÓ D'ACTIVITATS DOCENTS EN GRUP, ORGANITZADES PELS CENTRES I DEPARTAMENTS, FORA DEL CAMPUS DE LA UNIVERSITAT D'ALACANT DURANT EL CURS 2024/2025

Data d'aprovació
:   08/11/2024

Data de publicació
:   11/11/2024

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/54173)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54940)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54001)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES AL TRANSPORT PER A LA REALITZACIÓ D'ACTIVITATS DOCENTS EN GRUP, ORGANITZADES PELS CENTRES I DEPARTAMENTS, FORA DEL CAMPUS DE LA UNIVERSITAT D'ALACANT DURANT EL CURS 2024/2025&url=https://www.boua.ua.es/va/acuerdo/54449)

**Títol:** AJUDES AL TRANSPORT PER A LA REALITZACIÓ D'ACTIVITATS DOCENTS EN GRUP, ORGANITZADES PELS CENTRES I DEPARTAMENTS, FORA DEL CAMPUS DE LA UNIVERSITAT D'ALACANT DURANT EL CURS 2024/2025

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** divendres, 8 de novembre de 2024

AJUDES AL TRANSPORT PER A LA REALITZACIÓ D'ACTIVITATS DOCENTS EN GRUP, ORGANITZADES PELS CENTRES I DEPARTAMENTS, FORA DEL CAMPUS DE LA UNIVERSITAT D'ALACANT DURANT EL CURS 2024/2025.

1.    Objecte de la convocatòria i procediment de concessió

El Vicerectorat d'Estudiants i Ocupabilitat convoca ajudes per a finançar parcialment el cost del transport dels estudiants en activitats de docència reglada pertanyents a qualsevol de les titulacions oficials o plans de la Universitat Permanent que ofereix la Universitat d'Alacant.

La concessió de les ajudes estarà limitada a la disponibilitat pressupostària anual.

Aquesta ajuda té per objecte finançar parcialment el cost derivat del transport emprat en una activitat formativa en grup i fora del campus, de la docència en qualsevol de les titulacions oficials que s'imparteixen en la Universitat d'Alacant.

En queden excloses les activitats d'investigació, les activitats esportives, lúdiques o culturals, i les peticions de material inventariable.

En el cas que un professor o professora sol·licite ajudes per a diverses activitats o diversos grups per a una mateixa activitat dins d'una mateixa assignatura, la comissió avaluadora determinarà l'adjudicació d'un import global màxim en funció de la disponibilitat pressupostària.

L'execució de l'activitat se celebrarà en el període lectiu del corresponent semestre en què s'impartisca l'assignatura.

2.    Requisits de les unitats sol·licitants

Poden sol·licitar la percepció d'aquesta mena d'ajudes les facultats, escoles, departaments i instituts universitaris d'investigació i la Universitat Permanent.

En el cas de la Facultat de Filosofia i Lletres, es farà una sol·licitud conjunta que contindrà totes les eixides de camp establides en els plans d'estudi de les diferents titulacions adscrites a la Facultat.

És requisit indispensable acompanyar la sol·licitud d'un escrit del director o directora de departament o institut, del degà o degana de la facultat o director o directora d'escola o de la directora o director de la Universitat Permanent, en el qual avale la proposta i assumisca una part del finançament de l'activitat.

Així mateix, una vegada finalitzada l'activitat, si se li ha concedit l'ajuda sol·licitada, caldrà enviar-ne al Vicerectorat d'Estudiants i Ocupabilitat un breu informe.

3.    Nombre i dotació de les ajudes

Dins del crèdit destinat a aquest efecte, la participació del Vicerectorat per a cadascuna de les activitats ascendirà a un percentatge màxim del 70%, amb un límit màxim de 400 € del total del servei de transport, i en tot cas en funció de la disponibilitat pressupostària. La resta del cost del transport correspondrà al centre i/o departament que tinga assignada la corresponent docència oficial. En cap cas, el total de les ajudes sol·licitades ha de sobrepassar el 100% del cost del transport.

4.    Termini i procediment de presentació de sol·licituds

4.1. Termini de presentació

Les sol·licituds es presentaran dins dels terminis següents:

* 1r: sol·licituds presentades del 7 de gener al 7 de febrer de 2025.
* 2n: sol·licituds presentades del 2 al 30 de juny de 2025.

La sol·licitud ha de presentar-se una vegada finalitzat el semestre en el qual es va fer l'activitat.

4.2. Procediment de presentació

La sol·licitud ha de dirigir-se a la vicerectora d'Estudiants i Ocupabilitat i es presenta a través d'e-Administració, instància genèrica.

S'hi adjuntarà la documentació següent:

* La sol·licitud d'ajuda
* Escrit signat pel degà/ana o director/a del centre i/o director/a del departament o institut o de la directora o director de la Universitat Permanent, que informe de l'activitat duta a terme.
* Còpia de l'ADO i la factura pagada.

5.    Criteris d'adjudicació

a. Períodes de resolució:

En cadascun dels períodes indicats en el punt 4.1., es resoldran les sol·licituds amb un termini màxim de 20 dies posteriors a l'últim dia de presentació.

6.    Òrgan gestor i comissió de valoració

6.1. Òrgan gestor

L'òrgan gestor de la convocatòria, Vicerectorat d'Estudiants i Ocupabilitat, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és el Vicerectorat d'Estudiants i Ocupabilitat, contacte: vc.tyayupunag@kc.or.

Quan la sol·licitud no reunisca els requisits o no estiga acompanyada de la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o aporte els documents preceptius, amb indicació que, si no es fera, se li tindrà per desistit de la seua petició, prèvia resolució dictada en els termes previstos legalment.

6.2. Comissió de valoració

La comissió encarregada de la valoració de les sol·licituds serà la d'ajudes al transport.

La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la composició següent o, si és el cas, les persones que les substituïsquen:

Presidència:

-              Vicerector/a d'Estudiants i Ocupabilitat.

Secretaria:

-         Director/a del Secretariat de Suport a Estudiants i Ocupabilitat.

Vocals:

-              Director del Servei d'Informació a l'Alumnat.

-              Representant del Consell d'Estudiants.

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es duran a terme en l'adreça web <https://web.ua.es/es/oia/becas-ayudas/transporte/ayudas-al-transporte-para-la-realizacion-de-actividades-docentes-en-grupo-organizadas-por-los-centros-y-departamentos-de-la-universidad-de-alicante.html>, substituint la notificació a les persones interessades i produint els mateixos efectes.

La proposta de resolució provisional de les ajudes es publicarà dins dels 20 dies posteriors a l'últim dia de presentació de sol·licituds. A partir de l'endemà de la publicació, les persones interessades tenen un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut el termini i a la vista de la proposta motivada de la resolució per part de la comissió de valoració, la vicerectora d'Estudiants i Ocupabilitat de la Universitat d'Alacant dictarà la resolució que procedisca.

8.    Marc legal i pressupostari

L'ajuda assignada s'ajustarà al que es disposa en la normativa interna de la Universitat d'Alacant i la present convocatòria. S'hi aplicaran els principis de la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions.

La dotació de les ajudes d'un màxim de 35.000 euros serà sufragada amb càrrec al capítol II ORGÀNICA 13364L6770 del pressupost del Vicerectorat d'Estudiants i Ocupabilitat. El pagament de les ajudes es farà mitjançant traspàs intern de crèdit per l'import concedit al centre, escola o departament. L'execució de la dotació està supeditada a la disponibilitat de liquiditat de la UA. S'aplicaran les retencions de rendes que, si és el cas, establisca la legislació vigent.

9.    Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació del tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no poden ser cedides, llevat d'obligació legal.

L'informem que pot exercir els seus drets, en relació amb el tractament de les seues dades personals, d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-los en l'enllaç següent: <https://seuelectronica.ua.es/es/privacidad.html>

10. Recursos

Contra la convocatòria, les bases i tots els actes administratius que se'n deriven i esgoten la via administrativa pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament poden interposar recurs de reposició en el termini d'un mes comptat a partir de l'endemà de la publicació de la present davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es pot presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, a 8 de novembre de 2024

El rector en funcions

P. d. de signatura, la vicerectora d'Estudiants i Ocupabilitat

(Resolució de 3 d'octubre de 2024)

Rosario Isabel Ferrer Cascales





[Carretera Sant Vicent del Raspeig s/n  
03705 Sant Vicent del Raspeig - Alacant  
 Tel. 12 866 1270 - Fax 05 015 5057](https://www.google.es/maps/@48.307206,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12637&trk=tyah&trkInfo=tarId%5G9386417183611%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)